钦定古今图书集成/方舆汇编/职方典/第1292卷 > 郴州古迹考 州县志合载
## 钦定古今图书集成/方舆汇编/职方典/第1292卷 > 郴州古迹考 州县志合载

本州

郴县学　在郴江东登高山之阴。宋淳祐辛亥，郡守陈秉之、县令刘梦应建。明洪武九年省，县废。

橘井　在州东苏仙宅内，今改为观井尚存。折枢密宅　，在州城西南燕泉之旁。今泉上有石甃，引水流觞，即彦质宅前遗址。

岳枢密行府　在州城西，《南飞》两驻郴。平寇乱，建行府，即今报恩寺。

曹王寨　在郴江口，山巅有石鼎，在石罅中，岁久石合，两耳出石外，有柏树偃生石鼎中，大围数尺。今俗名“铁钉寨。”

苏仙宅　在州城东，仙汉苏耽也。耽初乘鹤去，后尝骑白鹤来，止郡城楼上。

石室　，在郴州，室有钟乳，上生灵寿木，下有千秋溪。

“半间楼　” “在州堂前，成化丁未，张鼎建。”

来鹤楼　即城东门楼。苏耽仙后，曾化鹤楼上，留题，故名。

清白堂　在治后。正德间，知州沈炤建。

虚受堂　在仪门左。隆庆四年知州陈学伊建。“半间堂　” 在州堂左，万历乙亥知州胡汉建。吏隐堂　在郴江庙左。嘉靖庚午同知庄壬春建。

读书堂　在州治东。唐相刘瞻尝读书于此。桂阳守刘彭老有诗云：“湖光渺渺浸朝霞，中里中存旧相家。”

诚意堂　在州治内，宋建。当时建于州治者，曰“中和” ，曰“仰贤” ，曰“思政” ，曰“清淑” ，凡五堂焉。

清淑堂　在州治内，阮美成诗：“三仙一相有遗风，清淑谁言到此穷。寄与郴阳忠信士，得名端合谢韩公。”

流憩亭　在旧通判厅内，宋建。

义鱼亭　在州城西北湖中。唐韩愈赴潮州，经此湖，赋诗有“义鱼春岸阔” 之句，后人因以名亭，后改名景韩，今名韩公亭。

仙居台　在州城北苏仙岭后。

《物闲》亭　在州治东。

“藏春亭　” 在州治南。

“蕉雨” 亭　在射圃后。

琴堂　在县治后

“周茂叔书堂　” 在鱼绛山。

窊樽石　上有《张浮休铭》。

“北楼　” 在北湖韩昌黎祠侧。

“清瘦轩　” 在明伦堂后，王尚书夔教郴时读书处。

思过轩　在州治后。万历三年，知州胡汉鼎建。君子亭　在濂溪祠莲池中。知州周业孔建。览秀阁　在州治旧倅厅，宋建。

“长安馆　” 在州城西南六十里长安水侧，《永兴县》。

旧便县　在县治东南隅，即汉便县故址。安陵城　在县东五十里，即今高亭巡检司。潘家园　在苏仙观东一里，即苏耽母家。旧传有仙韭。

仙鹤池　在苏仙观东，又名“灌泉” ，石砌尚存“寿” 字碑　，在城东雷坛下，宋县令徐经孙摹，汉元封间字也。

石鼓　在县北大社洞田中有石，击之声如鼓。望江楼　在县治前，临江。

《桂香亭　》在儒学右。

金牛迹　在县西二十五里金陵乡。昔人曾见一金牛忽出，须臾不见，蹄迹至今尚存。

犀牛迹　在县西七十里。地名水源头，河中石版上有犀牛骡马之迹，旧名其地以“犀牛。” 三翁井　在富土山下。昔有人于此凿井取银，下及半道，见三老翁以断杖授之，忽不见。视其杖皆银，因名其井。后废塞。

桂香殿　在布政司后，祀《梓潼之神》。

文昌阁　在县治北

宜章县

《蒙岩露布　》宋绍定六年，猺峒作乱，侍郎余爃剿平之，刊《露布》文于蒙岩石上。

玉林楼　“在县治东。”

漱玉亭　在东溪

濯缨亭　在东溪。二亭俱废。

览翠楼　在县学前，正统十二年建。

仁化亭　：在县治东南。

祷雨台　在艮岩前。岁旱，祷雨于此。

兴宁县

资兴旧治　在凤凰山下。

大观阁　在云盖山

“平政堂　” “在城内。”

半山亭　在云盖山之半，知县程美中建。“龙湫亭　” 在县西北巩桥边。

瞻极层台　在县西水圳上。

《大诰》所　在山川坛前。

玉泉馆　在县治西

《鞭春亭　》、“宣诏亭　” 二亭俱在谯楼前。

宣化门　、朝京门　，俱在县西城外。

“致云亭　” 、放鹤亭　俱在仰灶山上。贡士庄　在资兴、程水二乡。

仰灶　在兴宁县东一十里，有石岩如灶，四面壁立，下有深潭，其气上腾如炊，水深而黑，云翳生寒。凡郴、衡属境，岁旱能精洁祷此，则云雾四合，必有小鱼跃出，急以器盛之，雨即至，否则变异交作，泉水涌沸。宋邑令作亭于其上，扁曰“致云亭。”

桂阳县

汝城县故城　，在县西五里，晋置。

义昌故城　，在县南五里。唐置。

爱莲池　宋令周濂溪先生凿，在县堂之东，典史衙之北。明嘉靖间，知县徐兆先联云：“琴堂昼永频携鹤；花渚春深又种莲。” 今废。

濂溪阁　在县学内，洪武十六年建，塑宋儒周敦颐像，春秋祀之。

濂溪亭　在县西桂枝岑，对岸有石，临江。先生为令时筑亭，手书铭石。

桂东县

万王城　，离城三百里，在永新、龙泉、万安、酃县界。“万王” ，未详，俗传王曾寓此，阶砌尚存。旁有修竹数竿，日夕自仆，扫其地而复立。内有桃李实，味甚甘，不可取去，或摘而私藏，必迷归路。仙女桥　，地名青石洞。白马山有石桥七十馀丈，旧传清夜时闻奏乐声。

中洞天　在零四都东水环石山，中皆石峒，入必爇炬，烟雨迷离。穴口有水，云气磅礡而出。